Woef en kameelperd maak maatsHunter en Jazz (Foto: AP Photo/Jerome Delay) Hunter, ŉ Belgiese Malinois, het maats gemaak met ‘n nege dae oue kameelperd by die Rhino Orphanage in Limpopo. Jazz, die kameelperd, het ŉ paar dae ná sy geboorte by die organisasie opgedaag toe ŉ boer hom verlate en gedehidreer in die veld gevind het. Die boer het die Rhino Orphanage genader om hulp. Hunter is die plaaslike waghond en het vinnig vir die nuweling begin sorg. Janie van Heerden, van die Rhino Orphanage, sê die twee het vinnig maats gemaak. Hulle het met behulp van ŉ drup vloeistowwe vir Jazz ingegee en hy sterk aan. Hy kry ook melk in en probeer reeds blare eet. “Hy sal binnekort huis toe kan gaan,” het sy bygevoeg. Dit is nie duidelik waarom die ma haar kalf verlaat het nie. Klik hier om Jazz se vordering op Facebook te volg